उत्तर प्रदेश के हर गांव शहर को मिलेगी 24 घंटे बिजली : मुख्यमंत्री योगी आदित्यनाथ  
सरकार अब तक 21 लाख से अधिक बिजली कनेक्शन दे चुकी है.
सरकार ने बिजली वितरण में हो रहे भेदभाव को खत्म कर दिया है. 
किसी कोने में तीन भी घर हैं तो उन्हें बिजली कनेक्शन उपलब्ध काराया जाएगा.
इससे पहले कार्यक्रम में सौभाग्य योजना के तहत मेगा ग्राम शिविरों के लाभार्थियों को प्रमाण वितरित किए.समारोह में सौभाग्य योजना के लिए ई-संयोजन मोबाइल ऐप का शुभारंभ किया गया और योजना के पोस्टर का अनावरण भी किया गया. इस मौके पर सीएम योगी ने 1200 करोड़ रुपये लागत की 7 ट्रांसमिशन योजनाओं और 122 करोड़ की लागत से बने मध्याचंल के 29 विद्युत वितरण उपकेंद्रों का लोकार्पण किया.कार्यक्रम में केंद्रीय उर्जा राज्य मंत्री आरके सिंह, विधानसभा अध्यक्ष हृदय नरायण दीक्षित, सांसद साक्षी महराज, यूपी के उर्जा मंत्री श्रीकांत शर्मा, परिवहन मंत्री स्वतंत्र देव सिंह समेत कई दिग्गज शामिल हुए.